Deg uhric-agi n tesleḍt-nneɣ neɛreḍ ad d-nekkes uguren isnalsiyen n tsuqilt yellan deg wungel Aberrani i d-yessuqel Muḥemmed Aɛrab At QASI ɣer taqbaylit, anda i d-newwi awal ɣef usemres n tsuqilt tuskilt d usemres n yireṭṭalen, nekkes-d daɣen kra n yirwasen isnalɣanen d yirwasen isnamkanen, nerna neɛreḍ ad neg tasleḍt i kra n yirwasen n tseddast i d-nekkes seg wammud-nneɣ, yerna mkul tikkelt nettaɛraḍ ad asen-id nefk tifrat.